**Ministru kabineta noteikumu projekta „Grozījumi Ministru kabineta 2009. gada 7. aprīļa noteikumos Nr. 307 „Noteikumi par valsts nodevu ieraksta izdarīšanai reliģisko organizāciju un to iestāžu reģistrā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009. gada 7. aprīļa noteikumos Nr. 307 „Noteikumi par valsts nodevu ieraksta izdarīšanai reliģisko organizāciju un to iestāžu reģistrā” (turpmāk – projekts) ir izstrādāts, ņemot vērā, ka 2013. gada 13. jūnijā Latvijas Republikas Saeimā pieņemtā likuma „Grozījumi likumā „Par Latvijas Republikas un Svētā Krēsla līgumu” (turpmāk – Grozījumi Likumā) regulējums noteic, ka par reģistram sniegto paziņojumu par Katoļu baznīcas publisko tiesību juridiskās personas dibināšanu, modificēšanu, atzīšanu un likvidāciju, kā arī par izmaiņām iepriekš paziņotajā informācijā, ko iesniedz attiecīgās Katoļu baznīcas diecēzes bīskaps vai amatpersona, kura viņu aizvieto, (turpmāk – paziņojums) maksājama valsts nodeva. Projekts ir izstrādāts, ievērojot *Euro* ieviešanas kārtības likuma 18. panta pirmajā daļā noteikto. |
| 2. | Pašreizējā situācija un problēmas | Saskaņā ar Reliģisko organizāciju likuma 8. panta pirmo daļu reliģisko organizāciju un to iestāžu reģistru kārto Latvijas Republikas Uzņēmumu reģistrs (turpmāk – Uzņēmumu reģistrs).Ar Grozījumiem Likumā, lai novērstu tiesisko nenoteiktību, likums „Par Latvijas Republikas un Svētā Krēsla līgumu” tika papildināts ar 1.1, 1.2 un 1.3pantu. 1.2 panta pirmās daļas 2. punkts, noteic, ka attiecīgās Katoļu baznīcas diecēzes bīskapam vai amatpersonai, kura viņu aizvieto, jāsniedz Uzņēmumu reģistram paziņojums. Paziņojumā jānorāda veiktā darbība, tās veikšanas datums, attiecīgās Romas katoļu baznīcas publisko tiesību juridiskās personas nosaukums, adrese un kanoniskā pakļautība diecēzei vai citai institūcijai. Saskaņā ar Grozījumu Likumā anotāciju paziņojumā sniegtā informācija tiks iekļauta publiskajā valsts reģistrā – reliģisko organizāciju un to iestāžu reģistrā un tiks nodrošināta tās pieejamība sabiedrībai. Savukārt atbilstoši likuma „Par Latvijas Republikas un Svētā Krēsla līgumu” 1.2 panta otrajai daļai (atbilstoši redakcijai, kas stāsies spēkā 2014. gada 1. janvārī) par paziņojuma iesniegšanu Uzņēmumu reģistram maksājama valsts nodeva, kuras apmēru nosaka Ministru kabinets. Papildus ar Grozījumiem Likumā noteikts, ka līdz 2014. gada 31. decembrim attiecīgās Romas katoļu baznīcas diecēzes bīskapam vai amatpersonai Uzņēmumu reģistram jāiesniedz paziņojums par līdz norādītajam datumam pastāvošajām vai nodibinātajām Romas katoļu baznīcas publisko tiesību juridiskajām personām. Saskaņā ar likuma „Par Latvijas Republikas un Svētā Krēsla līgumu” 5. pantu par šādā kārtībā sniegtajiem paziņojumiem valsts nodeva nav jāmaksā. Valsts nodevu apmēru par reliģisko organizāciju un to iestāžu reģistrāciju, pārreģistrāciju, kā arī valsts nodevu maksāšanas kārtību nosaka 2009. gada 7. aprīļa Ministru kabineta noteikumi Nr. 307 „Noteikumi par valsts nodevu ieraksta izdarīšanai reliģisko organizāciju un to iestāžu reģistrā” (turpmāk – Noteikumi). Ievērojot minēto un lai noteiktu atbilstošās valsts nodevas apmēru, ir izstrādāts projekts. Saskaņā ar *Euro* ieviešanas kārtības likuma 18. panta pirmo daļu, sākot ar *euro* ieviešanas dienu, visi valsts nodevu maksājumi tiek veikti (tātad tiem jābūt arī izteiktiem) *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts nosaka valsts nodevas par paziņojuma iesniegšanu ziņu par Katoļu baznīcas publisko tiesību juridisko personu vai izmaiņu iepriekš paziņotajā informācijā reģistrācijai reliģisko organizāciju un to iestāžu reģistrā apmēru.Projekts paredz, ka no 2014. gada 1. janvāra par paziņojumu, ko Uzņēmumu reģistram iesniegs Katoļu baznīcas diecēzes bīskaps vai amatpersona, kura viņu aizvieto, sniedzot ziņas par Katoļu baznīcas publisko tiesību juridisko personu vai izmaiņām iepriekš paziņotajā informācijā, kas reģistrējamas reliģisko organizāciju un to iestāžu reģistrā, būs maksājama valsts nodeva 14,23 *euro* apmērā.Atsevišķi projektā noteikt, ka valsts nodeva netiks piemērota paziņojumiem, kurus iesniedz līdz 2014. gada 31. decembrim saskaņā ar likuma „Par Latvijas Republikas un Svētā Krēsla līgumu” 5. pantu (atbilstoši redakcijai, kas stāsies spēkā 2014. gada 1. janvārī), nav nepieciešams. Šis nosacījums izriet no augstāka juridiskā spēka normatīvā akta regulējuma – likuma „Par Latvijas Republikas un Svētā Krēsla līgumu” 5. panta (atbilstoši redakcijai, kas stāsies spēkā 2014. gada 1. janvārī). |
| 5. | Projekta izstrādē iesaistītās institūcijas | Tieslietu ministrija, Uzņēmumu reģistrs. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Tiesiskais regulējums attiecināms uz visām Katoļu baznīcas publisko tiesību juridiskajām personām. Precīzi noteikt mērķgrupas lielumu nav iespējams, jo pašlaik Uzņēmumu reģistrā ne visi mērķgrupas subjekti iesniedz pieteikumus reliģiskās organizācijas vai tās iestādes ierakstīšanai reliģisko organizāciju un to iestāžu reģistrā.Saskaņā ar statistikas datiem 2013. gada 19. augustā reliģisko organizāciju un to iestāžu reģistrā reģistrētas 255 reliģiskās organizācijas ar konfesionālo piederību Katoļu baznīcai un 5 šādu reliģisko organizāciju iestādes, kopā 260 Katoļu baznīcas publisko tiesību juridiskās personas.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesiskais regulējums turpmāk uzliek par pienākumu maksāt valsts nodevu 14,23*euro* apmērā par paziņojumu, kuru saskaņā ar likuma „Par Latvijas Republikas un Svētā Krēsla līguma” 1.2 panta otro daļu iesniedz Romas katoļu baznīcas diecēzes bīskaps vai amatpersona, kura viņu aizvieto.Saskaņā ar Grozījumiem Likumā līdz 2014. gada 31. Decembrim, paziņojot par jau pastāvošajām Romas katoļu baznīcas publisko tiesību juridiskajām personām vai šo personu dibināšanu, valsts nodeva nebūs jāmaksā.  |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu**  |
| **Rādītāji** | **2013. gads** | Turpmākie trīs gadi (tūkst. *euro*) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013. gadu | Izmaiņas, salīdzinot ar 2013. gadu | Izmaiņas, salīdzinot ar 2013. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0,1 | 0,1 |
| 1.1. valsts pamatbudžets, tai skaitā ieņēmumi no valsts nodevām | 0 | 0 | 0 | 0,1 | 0,1 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | 0 | 0,1 | 0,1 |
| 3.1. valsts pamatbudžets | 0 | 0 | 0 | 0,1 | 0,1 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0,1 | 0,1 |
| 5.1. valsts pamatbudžets | 0 | 0 | 0,1 | 0,1 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Ieņēmumi 2015. gadā un turpmākajos gados: 142 *euro***Prognozējams, ka no 2015. gada 1. janvāra katru gadu tiks iesniegti 10 paziņojumi:10 gb. x 14,23 euro = 142 *euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā, ka veicamās darbības paziņojumu izskatīšanai un reģistrācijai (vai reģistrācijas atteikšanai) gan  iesaistīto resursu (nodarbināto, patērētā laika ziņā u.c.), gan veikto darbību (informācijas pārbaudīšana un ievade datubāzēs) ziņā ir līdzvērtīga noteikumu „Noteikumi par valsts nodevu ieraksta izdarīšanai reliģisko organizāciju un to iestāžu reģistrā” 2.3. līdz 2.6. apakšpunktā noteiktajām darbībām, tās apmērs noteikts 14,23 *euro*.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Uzņēmumu reģistrs. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunu institūciju izveide nav nepieciešama. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Netiks likvidētas institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nenotiks esošo institūciju reorganizācija. |
| 6. | Cita informācija | Nav. |

*Anotācijas IV, V un VI sadaļa – projekts šo jomu neskar.*

Tieslietu ministrs J. Bordāns

03.12.2013. 16:22

1225

L.Letiņa

67031734, Laima.Letina@ur.gov.lv